Laerskool Muldersdrif swemmer presteer by Level 2 Gala - Gauteng West Schools that Rock
6 Nov 2018 | Muldersdrif Laerskool, Swimming | 0 |
Baie geluk aan Chanel Malan, Gr. 6, van Laerskool Muldersdrif wat die afgelope naweek aan ‘n level 2 gala by Ellis Park deelgeneem het.
Sy het in die 200m borsslag en in die 200m vryslag items eerste geëindig en daarmee saam level 3 tye geswem Sy word dan nou opgeskuif na level 3 galas in die CGA Swim League vir dogters 12 jaar.
Mullies is trots op jou, Chanel!
PreviousThe King’s School Linbro Park invited to Intermediate phase
NextLaerskool Muldersdrif Voortrekkers
Mullies krieket kook!
Laerskool Muldersdrif leerders kán redeneer Twee vas ná plaasaanval op Limpopo-egpaar | Maroela Media
Twee verdagtes is Maandag in hegtenis geneem, sowat twee weke ná die plaasaanval op Peter-Murray (48) en Megan Cross (31) in die Matjiesfontein-omgewing in Limpopo op 25 September.
Sakkie Louwrens, direkteur van Heritage Protection Group (HPG), het Dinsdag aan Maroela Media gesê een verdagte is Maandagoggend in Tembisa in hegtenis geneem en die ander verdagte Maandagaand by ŉ ander huis, ook in Tembisa in Gauteng.
HPG en die polisie van Hoopdal asook Tembisa was betrokke by die inhegtenisnemings.
“Die polisie het ŉ wenk van ŉ lid van die publiek ontvang oor wapens by ŉ huis en die polisie het toe toegeslaan,” het Louwrens gesê.
Louwrens het verder gesê daar is beslag gelê op jaggewere, ŉ pistool, juweliersware, kontant en die bakkie wat tydens die pleeg van die misdaad gebruik is.
Volgens Louwrens is vyf verdagtes nog soek. “Daar was vyf aanvallers [wat deel van die aanval was] en twee het by die bakkie gewag.”
Kol. Moatshe Ngoepe, woordvoerder van die polisie, het aan Maroela Media bevestig twee mense is in hegtenis geneem. ŉ Saak van huisroof word ondersoek.
Maroela Media het vroeër berig die Cross-egpaar het omstreeks 20:00 op die plaas Koedoespan sit en TV kyk toe mans met balaklawas ŉ groot ruit gebreek en die twee aangeval het.
Die aanvallers het eers omstreeks 22:00 op die vlug geslaan met onder meer sewe jaggewere, twee handwapens, vier selfone, kontant, bankkaarte, juweliersware en ŉ silwerkleurige Toyota Hilux-bakkie wat met ŉ jagraam toegerus is. Volgens inligting wat onder plaaslike veiligheidsgroepe versprei is, wil dit voorkom asof die aanvallers gery het in die rigting van Thabazimbi, sowat 70 km suid van die plaas.
Die egpaar het hoofsaaklik kop- en gesigbeserings opgedoen.
Louwrens het verder gesê sover sy kennis strek gaan dit fisiek goed met Megan en Peter-Murray, maar dat hul nog baie getraumatiseerd is.
Van die goedere waarop daar tydens die inhegtenisneming beslag gelê is. Foto: Facebook via HPG.
Ek wonder · 1 week gelede
Een vraag, ek neem aan hulle bly in tembisa en dis in Gauteng, meer as 250km weg van die area waar hulle die sogenaamde inbraak gepleeg het. Dit laat mens baie wonder, wie sit agter al hierdie plaasaanvalle dat mense van Gauteng afkom om te kom geweld pleeg…….Soos dit vir my lyk word als mooi haarfyn vooraf beplan.
Die sogenaamde “huisroof” wat ondersoek word, is sekerlik net om plaasaanvalle te verdoesel as iets minders. Sies man. So beteken statistiek net mooi niks.
Dit moet mens ook onder die aandag van die buiteland bring. Presies hoe hierdie tipe bedrieglikheid voorkom.
Ek wonder nogsteeds · 1 week gelede
Hierdie is sover net die handlangers wat vasgetrek word, daar is iemand baie hoog op wat die toutjies trek, dalk in n land soos amerika sou so ou vasgetrek kon word maar in ons land……………..
Lolo · 1 week gelede
Tembisa is ‘n tuiste vir duisende kriminele. Dis tyd dat die polisie ‘n groot klopjag daar doen. Even die mense by my werk gaan gladnie soontoe nie hulle sê dis te gevaarlik met te veel kriminele
Hoe het Tembisa kriminele geweet van jaggewere ensovoorts in ‘n plaashuis in Limpopo?
Die informant kén die huis en die mense!
Wie van die plaaswerkers het die inligting verskaf? …. of is AL die werkers medepligtig?
Jy is reg AJ
Dean · 1 week gelede
Ek volg al geruime tyd die plaas aanvalle in Suid Afrika en het tot die slotsom gekom dat die mense nie oppertuniste is nie..al of omtrent 99% van aanvalle word wapens geroof..dit wil vir my voorkom of hulle toegang het tot die nasionale wapen register wat eienaars ..adresse..en tipe wapens op perseel bevat…ek voel dit gaan weier as net aanvalle..ek baseer my opmerkings op eie insig en nie statistieke nie..iemand ontvang info erêns en is bereid om groot distansies aftelê om ń spesifieke teiken te slaan..ek sê weer dis nie randomly nie..